
ΑΠΟΣΠΑΣΜΑ                        
Από το πρακτικό της με αριθ. 47ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 397/2023
Στη Λευκάδα σήμερα  στις 7 του μηνός Νοεμβρίου του έτους 2023, ημέρα Τρίτη και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 24723/3-11-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
                            ΠΑΡΟΝΤΕΣ                                                                ΑΠΟΝΤΕΣ                   

	Καλός Χαράλαμπος (Πρόεδρος)
	1
	Τυπάλδος Νικόλαος

	Τσιρογιάννης Γεώργιος

	Γιαννιώτης Παναγιώτης

	Κοντογιώργης Σπυρίδων

	Σκληρός Φίλιππος

	Βικέντιος Νικόλαος  
	5
	

	6
	Λύγδας Σπυρίδων 
	6

	8
	

	9
	
	9
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκαν για συζήτηση τέσσερα (4) θέματα Εκτός Ημερήσιας Διάταξης.

ΘΕΜΑ 2ο Εκτός Ημερήσιας Διάταξης: Απόφαση Ο.Ε για άσκηση αγωγής περί απόδοσης μισθίου λόγω μη εκπλήρωσης συμβατικών υποχρεώσεων της μισθώτριας αναφορικά με ακίνητο στη θέση «Αι Σώστης» Συβότων Κοινότητας Ευγήρου.







Εισηγητής: Δημήτριος Μασούρας, δικηγόρος του Δήμου
Ο Πρόεδρος της Ο.Ε. κ. Χαράλαμπος Καλός, Δήμαρχος,  έθεσε υπόψη της Οικονομικής Επιτροπής τα εξής:

«Με την παρ. 3 του άρθρου 75 του Ν.3852/10, όπως αντικαταστάθηκε από το άρθρο 77 του Ν.4555/18 ορίζονται τα εξής:

 «3. Ο πρόεδρος καταρτίζει την ημερήσια διάταξη. Στην ημερήσια διάταξη αναγράφονται υποχρεωτικά και όλα τα θέματα που προτείνει ο δήμαρχος. Η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι' αυτό με την ίδια πλειοψηφία, πριν από την έναρξη της συζήτησης των θεμάτων της ημερήσιας διάταξης.»


Εν τω μεταξύ έχει προκύψει ένα ακόμη θέμα, το οποίο πρέπει να συζητηθεί κατά προτεραιότητα, για άσκηση αγωγής περί απόδοσης μισθίου λόγω μη εκπλήρωσης συμβατικών υποχρεώσεων της μισθώτριας αναφορικά με ακίνητο στη θέση «Αι Σώστης» Συβότων Κοινότητας Ευγήρου.
Η Ο.Ε. αφού έλαβε υπόψη της

· την εισήγηση του προέδρου,

· την παρ.3 του άρθρου 75 του Ν. 3852/10 όπως αντικαταστάθηκε από το άρθρο 77 του Ν.4555/18
· το περιεχόμενο του θέματος, το οποίο αν και δεν περιλαμβάνεται στην ημερήσια διάταξη πρέπει  να συζητηθεί κατά προτεραιότητα

ΑΠΟΦΑΣΙΖΕΙ ΟΜΟΦΩΝΑ


Την συζήτηση του θέματος για άσκηση αγωγής περί απόδοσης μισθίου λόγω μη εκπλήρωσης συμβατικών υποχρεώσεων της μισθώτριας αναφορικά με ακίνητο στη θέση «Αι Σώστης» Συβότων Κοινότητας Ευγήρου.»
Στη συνέχεια, ο Πρόεδρος της Ο.Ε. κ. Χαράλαμπος Καλός, Δήμαρχος, έδωσε τον λόγο στην κα  Μαυρέτα Καρύδη, δικηγόρο του Δήμου, η οποία εισηγήθηκε το θέμα λόγω απουσίας του εισηγητή και έθεσε υπόψη των μελών της Επιτροπής την εξής γνωμοδότηση του εισηγητή:   


«Δια του με αριθμό πρωτοκόλλου 1881/23.10.2023 υπηρεσιακού σημειώματος της Διεύθυνσης Οικονομικών Υπηρεσιών του Δήμου μας, ενημερωθήκαμε ότι μεταξύ της κας Χριστίνας Κ. Φατούρου (μισθώτριας) και του Δήμου Λευκάδας (εκμισθωτής) συνήφθη το υπ’ αριθμ. πρωτ. 7534/26.04.2016 συμφωνητικό μίσθωσης, με το οποίο παραχωρήθηκε στη μισθώτρια δημοτικό κτίριο που βρίσκεται στη θέση «Αι Σώστης» του οικισμού Συβότων του Δ. Λευκάδας, εκτάσεως 30 τ.μ. και περιβάλλοντος χώρου 270 τ.μ., με διάρκεια μίσθωσης εξαετή, δηλαδή μέχρι 21.04.2022, χωρίς δυνατότητα παρατάσεως. Το μίσθωμα εξ ευρώ 1.500€ για το πρώτο έτος της μίσθωσης συμφωνήθηκε καταβλητέο σε τρείς δόσεις εκ των οποίων η πρώτη (1η) εντός μηνός Μαΐου, η δεύτερη (2η) εντός μηνός Ιουλίου και η τρίτη (3η)  εντός μηνός Σεπτεμβρίου εκάστου έτους. 


Πλην όμως η μισθώτρια δεν υπήρξε συνεπής προς τις συμβατικές της υποχρεώσεις με αποτέλεσμα να οφείλει μέχρι σήμερα μισθώματα συνολικού ύψους 11.444,95 ευρώ ενώ συγχρόνως εξακολουθεί να παραμένει στο μίσθιο, παρά την λήξη της μισθώσεως.


Η άποψη της υπηρεσίας μας έχει ως εξής:

Λόγω της λήξεως της διάρκειας της μίσθωσης και λόγω των μισθωμάτων που οφείλει η μισθώτρια θα πρέπει ο Δήμος Λευκάδος να  εγείρει αγωγή απόδοσης μισθίου και καταβολής μισθωμάτων κατά τη διαδικασία των περιουσιακών διαφορών, ώστε η μισθώτρια να υποχρεωθεί δικαστικώς να παραδώσει το μίσθιο. Η δικαστική οδός της αγωγής επιλέγεται αντί της διαταγής απόδοσης μισθίου, ένεκα της αμφισβήτησης που υπάρχει στην νομολογία αναφορικά με το αν είναι δυνατόν να εκδοθεί διαταγή απόδοσης μισθίου σε περίπτωση λήξασας σύμβασης. 

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαι στην Ο.Ε. την χορήγηση εντολής στον δικηγόρο του Δήμου Λευκάδας με πάγια αντιμισθία Δημήτριο Ν. Μασούρα, να ασκήσει αγωγή απόδοσης μισθίου κατά της Χριστίνας Φατούρου για το ακίνητο που περιγράφεται στην υπ’ αριθμ. 7354/2016 σύμβαση μίσθωσης και  εν γένει να εκπροσωπεί το Δήμο Λευκάδας μέχρι την τελεσιδικία της υπόθεσης.»
Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ

Την χορήγηση εντολής στον δικηγόρο του Δήμου Λευκάδας με πάγια αντιμισθία Δημήτριο Ν. Μασούρα, να ασκήσει αγωγή απόδοσης μισθίου κατά της Χριστίνας Φατούρου για το ακίνητο που περιγράφεται στην υπ’ αριθμ. 7354/2016 σύμβαση μίσθωσης και  εν γένει να εκπροσωπεί το Δήμο Λευκάδας μέχρι την τελεσιδικία της υπόθεσης. 



Η απόφαση αυτή πήρε αύξοντα αριθμό: 397/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

































σελ. 26
2

